তথ্য-প্রযুক্তি খাতের উৎসব ‘ডিজিটাল ওয়ার্ল্ডে’ অংশ নিতে ঢাকায় পৌঁছে গেছে মানুষের আদলে তৈরি রোবট সোফিয়া। গত সোমবার মধ্যরাতে শাহজালাল আন্তর্জাতিক বিমানবন্দরে পৌঁছানোর পর সেখান থেকে সরাসরি একটি পাঁচ তারকা হোটেলে নিয়ে যাওয়া হয়। আজ সকালে বঙ্গবন্ধু আন্তর্জাতিক সম্মেলন কেন্দ্রে উপস্থিত হয়ে সবার সাথে কথা বলবে এই রোবট। এক হাজার ৭০০ দর্শনার্থী আজ তাকে দেখার সুযোগ পাবেন। কথা বলতে পারবেন মানুষের আদলে তৈরি সোফিয়ার সাথে। উৎসুক ও আগ্রহীরা প্রশ্ন করতে পারবেন তাকে, সোফিয়াও উত্তর দিবেন সবার প্রশ্নের।